Jagera. 1239 



lorum concretionibus persitis. Petala 5, ovato-lanceolata, breviter unguiculata, basi 

 extus pilosa, intus squamulis 2 densissime villosis dorso cristis cylindricis (/. pseudorhus, 

 J. macrophylla) vel clavatis (J. serrata) interdum fere suppressis brevibus sub indumento 

 occultis ( J. serrata f. rufinervis) inde aegrius perspiciendis ornatis instructa, cellulis 

 secretoriis orbicularibus (sub microscopio vel lente forti) pellucide punctata (ut et 

 squamularum cristae nee non sepala). Discus tumide annularis, glaber. Stamina 8, 

 exserta; filamenta breviuscula, pilosa; antherae cuneiformes, basi excisae, glabrae vel 

 margine pilosulae, connectivo apice (praesertim in /. pseudorhus) in glandulam e cellulis 

 secretoriis exstructam producto. Germen 3-gono-globosum, 3-loculare, sessile, dense 

 setosum; Stylus filiformis, obtusus, ^ tortus; gemmulae in loculis solitariae, erectae, 

 campylotropae, apotropae. Capsula obovoideo-subglobosa, trigona, 3-locularis, loculis 

 dorso sulcatis, loculicide 3-valvis, sessilis, setis subrufis pungentibus dense vestita; 

 sarcocarpium crassum, materia quadam saponino affini (in aqua subito, in alcohol 

 tardissime solubili) cellulas secretorias amplas copiosas farciente foetum, inde aqua 

 agitatum spumam efficiens; endocarpium lignosum, dense rufo-hispidum. Semina 

 obovoidea, testa tenuiter crustacea, spadicea, basi arillo brevi cupulari dorso emarginato 

 bilobo instructa. Embryo notorrhizus, carnosus, oleo et aleuro foetus; cotyledones 

 declinatae, interiore vel exteriore quoque interiorem amplectente ^ sigmoideo-flexuosa ; 

 radicula tenuis, a summo dorso descendens, plica testae excepta. 



Arbores mediocres arbusculaeve graciles, comosae. Rami teretes, sulcati, costati, 

 pubescentes, cortice (nunc primario, nunc secundario) utriculis seriatis substantia 

 quadam saponino affini foetis instructo et ad pisces capiendos, uti Greshoff 1. infra 

 c. refert, adhibito. Folia sparsa, exstipulata, petiolata, abrupte pinnata, multijuga; 

 foliola subopposita, nunc minora, nunc majora, 10 — 40, lanceolata vel lineari-oblonga, 

 inaequilatera (latere interiore latiore et longiore), serrata, pubescentia glandulisque 

 microscopicis multicellularibus conicis vel citriformibus breviter stipitatis obsita, 

 plerumque subtus glandulis maculiformibus epithematicis (cfr. supra Xerospermum, infra 

 Trigonachras) haud procul a nervo mediane, inter nervös laterales praesertim inferiores 

 singulis vel binis (in J. pseudorhus rarioribus) notata, diachymate cellulis secretoriis 

 globosis vel -^^ lageniformibus substantia saponino affini foetis (quae in sola /. macro- 

 phylla omnino deesse videntur) nunc crebris nunc paucis ut et in sepalis petalisque 

 persito, foliola inde (tenuiora) pellucide punctata, epidermide valde mucigera. Thyrsi 

 foliis dimidio breviores ad apices ramorum infra gemmam terminalem perulis subulatis 

 patulis obtectum conferti, inferiores (axillares) foliis minoribus superiores squamis 

 peruliformibus suffulti, laxe ramosi, ramis brevibus cincinnigeris, cincinnis glomeruli- 

 formibus. Flores diametro 2,5 mm, breviter pedicellati, pedicellis 2 — 3 mm, fructigeris 

 6 mm longis, prope basin articulatis. Capsulae 1,5 cm longae et latae. 



SpeCies 3, a Moluccis ad Novam Guineam et Australiam divulgatae. 



Genus insigne Capsula setis pungentibus horrente, inter Cupanieas asiatico-oceanicas calyce 

 parvo cupulari praeditas substantia saponino affini in omni parte vel in fructu certe obvia affine 

 generibus Sarcopteryx et Trigonachras: ad illud arctius accedit seminibus arillatis cotyledonibusque 

 ± sigmoideo-flexuosis, cum altero arilli defectu recedente convenit foliolorum epidermide valde 

 mucigera glandulisque epithematicis excellente. 



Conspectus specierum. 



A. Arbor ramis expansis; folia mediocria; foliola 10—20, minora, 

 lanceolata, oblique patula, subsessilia, subargute serrata (raro 

 subintegerrima) nunc modice pellucido-punctata, nunc im- 



punctata (sp. australiensis) 1. J. pseudorhus. 



B. Arbusculae graciles, comosae vel arbores altae ramis comosis. 

 a. Folia elongata; foliola 20—40, majuscula, lineari-oblonga, 



oblique erecta, breviter petiolulata, serrulata, submem- 

 branacea, nunc crebre pellucido-punctata, nunc impunc- 

 tata (sp. moluccano-novoguineensis) 2. /. serrata. 



